YNPรอกำลังภายใน
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันจันทร์ที่ 12 ก.ค. 2553
12 ก.ค. 2553

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันจันทร์ที่ 12 ก.ค. 2553
...หุ้นไทยแรลลี เดือน ก.ค.นี้ สถานีสุดท้าย 840 จุด 
...ศุกร์สัปดาห์ที่ผ่านมา (9 ก.ค.) ดัชนีขึ้นไปจ่อ 825 จุด แต่ไปไม่ไหว เจอทิ้งลงมาไม่ได้ขึ้นขาเดียว สุดท้ายยืนปิดบวก 3.03 จุด ที่ 820.60 จุด มูลค่าการซื้อขาย 24,973 ล้านบาท
...ต่างชาติเก็บต่อ 248 ล้านบาท สถาบันซื้อ 156 ล้านบาท ส่วนรายย่อยขาย 339 ล้านบาท
...สัปดาห์นี้ (11-16 ก.ค.) หุ้นไทยยังต้องอิงหุ้นสหรัฐ มีปรับฐานบ้างระหว่างวันเป็นเรื่องธรรมดาไม่น่ากลัว ตราบใดที่ไม่มีข่าวร้ายเข้ามากวน 
...ปัจจัยภายนอก-ภายในประเทศ ไม่มีใครพูดเป็นกังวลกับตลาด ...หุ้นเล็ก-หุ้นใหญ่ วิ่งกันสลอน เชียร์กันรายตัว ได้ผลประกอบการไตรมาส 2 หนุนเก็งกำไร 
...ซิตี้กรุ๊ป ยกตลาดหุ้นไทยน่าลงทุน อยู่ในประเภทกลุ่มตลาดหุ้นเกิดใหม่ ที่จะให้ผลตอบแทนไม่น้อย 20-25% 
...ยานภัณฑ์ (YNP) เพิ่มทุนครั้งใหม่อีกเท่าตัว 1,600 ล้านหุ้น ขายผู้ถือหุ้นเดิม 50 สตางค์ ต่างจากราคาในกระดาน 9 สตางค์ ไม่เชิญชวน เลยต้องงัดสูตรแจกวอร์แรนต์ออกมาจูงใจ ตามฟอร์ม ส่วนใกล้ๆ วันเรียกเงินราคาจะถ่างออกแค่ไหน อยู่ที่เจ้ามือ 
...หุ้น TPIPL (ทีพีไอโพลีน) ปลุกผีเล่นขึ้นมาหลายวัน รอบนี้ผิดวิสัย “ประชัย เลี่ยวไพรัตน์” เงียบกริบผิดสังเกต ...หรืออดีตสอนให้จำ พูด (พล่าม) ไปสองไพเบี้ย นิ่งเสียตำลึงทอง 
...“อารีย์ พุ่มเสนาะ” บิ๊กบอส ซี.ไอ. กรุ๊ป (CIG) ขนวอร์แรนต์ชุดที่ 2 (CIG–W 2) ออกขายตั้งแต่วันแรก (6 ก.ค.) จำนวน 13.348 ล้านหน่วย เฉลี่ย 0.35 บาท ได้เงินกินเปล่าเข้ากระเป๋า 4.67 ล้านบาท